หุ้นภาคเช้า27ธ.ค.ปิดบวก0.66จุด
ดัชนีหุ้นภาคเช้า 27 ธ.ค.ปิดที่ 1,022.65จุด บวก0.66จุด ท่มกลางมูลค่าการซื้อขายบางเบาเพียง 4,827ล้านบาท
27 ธ.ค. 2553

ดัชนีหุ้นภาคเช้า 27 ธ.ค.ปิดที่ 1,022.65จุด บวก0.66จุด ท่มกลางมูลค่าการซื้อขายบางเบาเพียง 4,827ล้านบาท
ดัชนีหุ้นไทยวันที่ 27 ธ.ค. เคลื่อนไหวเป็นไปตามทิศทางตลาดหุ้นภูมิภาค แกว่งตัวแคบมาปิดที่ 1,022.65 จุด เพิ่มขึ้น 0.66จุดหรือปรับตัวขึ้น 0.06% ด้วยมูลค่าการซื้อขายเบาบาง 4,827 ล้านบาท ดัชนีแกว่งระหว่าง 1,022.29 จุด-1,024.97 จุด เนื่องจากเป็นสัปดาห์สุดท้ายของปี
นักวิเคราะห์บริษัทหลักทรัพย์(บล.)กิมเอ็งประเทศไทยเชื่อว่า ในวันนี้มีโอกาสพลิกกลับมายืนเหนือ 1,020 จุดได้ เพราะนักลงทุนทั้งในและต่างประเทศจำนวนไม่น้อยเข้าสู่ช่วงวันหยุดยาว เนื่องในเทศกาลปีใหม่ ดังนั้นแรงขายจะไม่หนาแน่น ขณะที่การทำ Window Dressing น่าจะเริ่มแล้วตั้งแต่ปลายสัปดาห์ก่อน จากเม็ดเงินทุนจากกองทุนหุ้นระยะยาวและกองทุนเพื่อการเลี้ยงชีพ( LTF – RMF )ดังจะเห็นได้จากสถาบันภายในประเทศซื้อสุทธิตลอด 4 วันที่ผ่านมา รวมทั้งสิ้น 2,728 ล้านบาท พร้อมกับแรงเก็งกำไรในกลุ่มโรงกลั่น เพราะวันที่ 30 ธ.ค.จะมีการพิจารณาการแยกราคาก๊าซ LPG อีกครั้ง ปัจจัยเหล่านี้จะทำให้การปรับตัวลดลงของ ของ ดัชนี จำกัด
ในช่วงสั้นนี้ กลยุทธ์การลงทุนวันนี้บล.แห่งนี้ แนะนำ “ถือพอร์ตหลัก เพื่อรอขายทำกำไรบางส่วนบริเวณ 1,040 +/-“ “ทยอยสะสม”ธนาคารกรุงไทย( KTB)บริษัทไทยออยล์( TOP)